rejauldu/bengali-wikipedia huggingface dataset:
আদোলফো সুয়ারেস মাদ্রিদ–বারাহাস বিমানবন্দর (; আ-ধ্ব-ব: [aeɾoˈpweɾto aˈðolfo ˈswaɾeθ maˈðɾið βaˈɾaxas], ), যেটি সাধারণত 'মাদ্রিদ–বারাহাস বিমানবন্দর' নামেই বেশি পরিচিত, দক্ষিণ-পশ্চিম ইউরোপের রাষ্ট্র স্পেনের রাজধানী মাদ্রিদ নগরীকে পরিষেবা প্রদানকারী প্রধান আন্তর্জাতিক বিমানবন্দর।  আয়তনের বিমানবন্দরটি ফ্রান্সের প্যারিসের প্যারিস–শার্ল দ্য গোল বিমানবন্দরের পরে আয়তনের দিক থেকে ইউরোপের দ্বিতীয় বৃহত্তম। ২০১৯ সালে ৬ কোটি ৮০ লক্ষ যাত্রী মাদ্রিদ-বারাহাস বিমানবন্দরের মধ্য দিয়ে যাতায়াত করেন, ফলে এটি স্পেনের ব্যস্ততম ও ইউরোপের পঞ্চম-ব্যস্ততম বিমানবন্দর।  ১৯৩১ সালে ব্যবহারের জন্য উন্মুক্ত বিমানবন্দরটি বর্তমানে ইউরোপের অন্যতম গুরুত্বপূর্ণ বিমান চলাচল কেন্দ্রে পরিণত হয়েছে। এটি মাদ্রিদ শহরের সীমার মধ্যে অবস্থিত এবং শহরটির বাণিজ্যিক কেন্দ্র থেকে মাত্র ৯ কিলোমিটার দূরে এবং মাদ্রিদের ঐতিহাসিক কেন্দ্র (পুয়ের্তা দেল সোল বা প্লাসা মাইয়র) থেকে  মাত্র ১৩ কিলোমিটার উত্তর-পূর্বে অবস্থিত। বিমানবন্দরের নামটি সংলগ্ন পৌরজেলা বারাহাস-এর  নাম থেকে নেওয়া হয়েছে, যেটির নিজস্ব পাতালরেল (মেট্রো) স্টেশন রয়েছে, যে স্টেশনটি বিমানবন্দরকেও পরিষেবা প্রদান করে। মাদ্রিদ-বারাহাস বিমানবন্দর ইউরোপ এবং বিশ্বের বাকি অংশ থেকে ইবেরীয় উপদ্বীপের প্রবেশদ্বার হিসাবে কাজ করে এবং এটি ইউরোপ ও লাতিন আমেরিকার মধ্যে পরিবহনের একটি মূল সংযোগস্থল। ২০১৪ সালে স্পেনের প্রাক্তন প্রধানমন্ত্রী আদোলফো সুয়ারেসের মৃত্যুর পর স্পেনের গণপূর্ত ও পরিবহন মন্ত্রণালয় ঘোষণা দেয় যে বিমানবন্দরটির নাম পরিবর্তন করে "আয়েরোপুয়ের্তো আদোলফো সুয়ারেস, মাদ্রিদ-বারাহাস" (Aeropuerto Adolfo Suarez, Madrid–Barajas') রাখা হবে। বিমানবন্দরটি আইবেরিয়া এয়ারলাইনস এবং এয়ার ইউরোপা বিমানসংস্থার প্রাথমিক কেন্দ্র (হাব) এবং রক্ষণাবেক্ষণের ভিত্তি। ফলস্বরূপ, আইবেরিয়া এয়ারলাইনসের বিমানগুলি বারাহাস বিমানবন্দরের ৪০%-এরও বেশি বিমানচলাচলের জন্য দায়ী। বিমানবন্দরটিতে পাঁচটি যাত্রী টার্মিনাল রয়েছে; এগুলি হল: T1, T2, T3, T4 এবং T4S।  তথ্যসূত্র  বিষয়শ্রেণী:১৯৩১-এ স্পেনে প্রতিষ্ঠিত   বিষয়শ্রেণী:১৯৩১-এ প্রতিষ্ঠিত বিমানবন্দর বিষয়শ্রেণী:মাদ্রিদ কোমুনিদাদের বিমানবন্দর বিষয়শ্রেণী:বারাহাস (মাদ্রিদ) বিষয়শ্রেণী:মাদ্রিদের বারাহাস প্রশাসনিক এলাকার ভবন ও স্থাপনা বিষয়শ্রেণী:রিচার্ড রজার্সের নকশাকৃত ভবন
thumb|দাপ্তরিক প্রতিকৃতি, ২০১৮ রবার্ট হিউজ, উডসাইডের ব্যারন হিউজ (৩ জানুয়ারি ১৯৩২ - ৭ জানুয়ারি ২০২২) ছিলেন একজন ব্রিটিশ লেবার পার্টির রাজনীতিবিদ এবং লাইফ পিয়ার যিনি ২৭ বছর ধরে সংসদ সদস্য (এমপি) হিসাবে দায়িত্ব পালন করেছিলেন এবং ব্রিটিশ বর্ণবাদ বিরোধী আন্দোলনের চেয়ারও ছিলেন (এএএম) ১৯৭৬ থেকে দক্ষিণ আফ্রিকায় বর্ণবাদের অবসানের পর ১৯৯৫ সালে এটি দ্রবীভূত হওয়া পর্যন্ত।  ১৯৮৫ সালের নভেম্বরে হিউজকে ছায়া মন্ত্রিসভায় পরিবহনের জন্য ছায়া সেক্রেটারি অফ স্টেট হিসাবে নিযুক্ত করা হয়েছিল। ২৭ সেপ্টেম্বর ১৯৯৭-এ, তাকে অ্যাবারডিন শহরের উডসাইডের ব্যারন হিউজেস হিসাবে একজন লাইফ পিয়ার তৈরি করা হয়েছিল।   তথ্যসূত্র    বহিঃসংযোগ      বিষয়শ্রেণী:ব্রিটিশ মানবতাবাদী বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার বিষয়শ্রেণী:স্কটিশ শ্রমিক দলের সংসদ সদস্য বিষয়শ্রেণী:২০২২-এ মৃত্যু বিষয়শ্রেণী:১৯৩২-এ জন্ম বিষয়শ্রেণী:আবারডিনের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
জন আলবার্ট জ্যাক ইয়ং (; জন্ম: ১৪ অক্টোবর, ১৯১২ - মৃত্যু: ৫ ফেব্রুয়ারি, ১৯৯৩) লন্ডনের প্যাডিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন জ্যাক ইয়ং। ১৯৩৩ থেকে ১৯৫৬ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন তিনি।"Middlesex players". CricketArchive. Retrieved 28 May, 2017. দলে তিনি মূলতঃ স্লো বামহাতি অর্থোডক্স বোলার ছিলেন। এছাড়াও, ডানহাতে ব্যাটিং করে পারদর্শীতা দেখিয়েছেন।  ক্রিকেট লেখক কলিন বেটম্যান মন্তব্য করেন যে, সঙ্গীতজ্ঞ সন্তান জ্যাক ইয়ং ছন্দময় ক্রীড়াশৈলী প্রদর্শন করাসহ দর্শকদের কাছে সত্যিকার অর্থেই জনপ্রিয় ছিলেন।   খেলোয়াড়ী জীবন  লন্ডনে জন্মগ্রহণকারী ইয়ং মূলতঃ স্লো লেফট-আর্ম স্পিন বোলার ছিলেন। বলকে উঁচুতে ওঠানোর চেয়ে নিখুঁত নিশানায়, সমান্তরালভাবে বোলিং করানোয় সবিশেষ দক্ষতা দেখিয়েছেন তিনি। ১৯৩০-এর দশকের অধিকাংশ সময়ই মিডলসেক্সের সংরক্ষিত খেলোয়াড় হিসেবে থাকেন। দ্বিতীয় বিশ্বযুদ্ধের পরই কেবলমাত্র নিজেকে মেলে ধরেন। ১৯৪৭ সালে ১৫০-এরও অধিক উইকেট পান। ডেনিস কম্পটন, বিল এডরিচ ও জ্যাক রবার্টসনের সাথে তিনিও মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূতঃ সহায়তা করেন। দুই বছর পরও ইয়র্কশায়ারের সাথে যৌথ শিরোপা জয়ে এ সাফল্যের পুণরাবৃত্তি ঘটান।   টেস্ট ক্রিকেট  ১৯৪৭ থেকে ১৯৪৯ সময়কালে ইংল্যান্ডের পক্ষ আটটি টেস্ট অংশগ্রহণ করেন। কিন্তু ঐ খেলাগুলোয় তিনি মাত্র ১৭ উইকেট দখল করেন। মিতব্যয়ী বোলার হিসেবে অভিষেক টেস্টে ধারাবাহিকভাবে এগারোটি মেইডেন ওভার করেন। ১৯৪৮ সালে অপরাজেয় দলের ইংল্যান্ড সফরে অনুষ্ঠিত ঐ টেস্টে ডন ব্র্যাডম্যান ও লিন্ডসে হ্যাসেটের উইকেট নিয়ে বিশ্বরেকর্ডের দিকে এগুচ্ছিলেন ও সেরা ব্যাটসম্যানদেরকে আটকানোর চেষ্টা চালিয়েছিলেন। দল নির্বাচনী নীতিতেও তিনি দূর্ভাগ্যের কবলে পড়েন। ১৯৪৮ সালের প্রথম, তৃতীয় ও পঞ্চম টেস্টে খেলার সুযোগ পান এবং হেডিংলিতে অনুষ্ঠিত তার উপযোগী পীচে দলের দ্বাদশ খেলোয়াড়রূপেও তাকে রাখা হয়।   অর্জনসমূহ  মিডলসেক্সের পক্ষে ১,১৮২ উইকেট লাভ করেন। দ্বিতীয় বিশ্বযুদ্ধের পর থেকে তারচেয়ে কেবলমাত্র ফ্রেড টিটমাস ও জিম সিমস এগিয়ে রয়েছেন।  ব্যাপকভাবে বিশ্বাস করা হয় যে, ফ্লাডলাইটের সাহায্যে ১১ আগস্ট, ১৯৫২ তারিখে দিবা-রাত্রির ক্রিকেটের প্রথম খেলাটি সম্পন্ন হয়েছিল। মিডলসেক্স কাউন্টি ক্রিকেট ক্লাব ও আর্সেনাল ফুটবল ক্লাবের মধ্যকার এ খেলাটির মাধ্যমে তাকে আর্থিক সহায়তাকল্পে অনুষ্ঠিত হয়েছিল।   তথ্যসূত্র    আরও দেখুন   জন এম্বুরি  দিন/রাত ক্রিকেট  ১৯৪৮ অ্যাশেজ সিরিজ  ১৯৪৮ অস্ট্রেলিয়া ক্রিকেট দলের ইংল্যান্ড সফর  ১৯৪৮ অস্ট্রেলিয়া ক্রিকেট দলের ইংল্যান্ড সফরে ডন টলন   বহিঃসংযোগ       বিষয়শ্রেণী:১৯১২-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:লন্ডন কাউন্টিজের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
সেন্ট জনস্টোন ফুটবল ক্লাব (সাধারণত সেন্ট জনস্টোন এফসি নামে পরিচিত) হচ্ছে পার্থ ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭২ সালের মার্চ মাসে প্রতিষ্ঠিত হয়েছে। সেন্ট জনস্টোন এফসি তাদের সকল হোম ম্যাচ পার্থের ম্যাকডায়ারমিড পার্কে খেলে থাকে; যার ধারণক্ষমতা হচ্ছে ১০,৬৯৬। বর্তমানে এই ক্লাবের সভাপতির দায়িত্ব পালন করছেন স্টিভ ব্রাউন। স্কটিশ রক্ষণভাগের খেলোয়াড় জেসন কের এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, সেন্ট জনস্টোন এফসি এপর্যন্ত ৯টি শিরোপা জয়লাভ করেছে; যার মধ্যে ৭টি স্কটিশ চ্যাম্পিয়নশিপ, ১টি স্কটিশ কাপ এবং ১টি স্কটিশ চ্যালেঞ্জ কাপ শিরোপা রয়েছে।  অর্জন ঘরোয়া স্কটিশ চ্যাম্পিয়নশিপ১৯৭৫ সালের পূর্বে দ্বিতীয় বিভাগ হিসাবে পরিচিত। (৭): ১৯২৩–২৪, ১৯৫৯–৬০, ১৯৬২–৬৩, ১৯৮২–৮৩, ১৯৮৯–৯০, ১৯৯৬–৯৭, ২০০৮–০৯ স্কটিশ কাপ (১): ২০১৩–১৪ স্কটিশ চ্যালেঞ্জ কাপ (১): ২০০৭–০৮  তথ্যসূত্র  বহিঃসংযোগ      বিষয়শ্রেণী:সেন্ট জনস্টোন ফুটবল ক্লাব বিষয়শ্রেণী:স্কটিশ প্রিমিয়ারশিপ ক্লাব বিষয়শ্রেণী:স্কটল্যান্ডের ফুটবল ক্লাব বিষয়শ্রেণী:১৮৮৪-এ স্কটল্যান্ডে প্রতিষ্ঠিত বিষয়শ্রেণী:১৮৮৪-এ প্রতিষ্ঠিত ফুটবল ক্লাব
সনৎ কর  (; জন্ম : ২৯ জুলাই, ১৯৩৫ – মৃত্যু: ৯ জানুয়ারি, ২০২৩) ছিলেন একজন বিশিষ্ট ভারতীয় বাঙালি চিত্রশিল্পী।কলকাতার ‘দেবভাষা— বই ও শিল্পের আবাস’-এর অন্যতম অবিভাবক তিনি ছিলেন ভারতীয় ছাপাই চিত্রের উদ্ভাবক এবং উড ইনট্যাগলিয়ো-র জনক।   জীবনী সনৎ করের জন্ম ১৯৩৫ খ্রিস্টাব্দের ২৯ জুলাই  শান্তিনিকেতনে। তার পড়াশোনা (১৯৫৫-৫৯) কলকাতার  গভর্নমেন্ট কলেজ অব আর্ট অ্যান্ড ক্র্যাফট-এ। ১৯৫৯ খ্রিস্টাব্দে ডিপ্লোমা লাভের পর বহু জায়গায় পড়িয়েছেন। শেষে অধ্যাপক হিসাবে যোগ দেন শান্তিনিকেতনের কলা ভবনের গ্রাফিক্স বিভাগে। পরে তিনি অধ্যক্ষও হন এবং ১৯৯৫ খ্রিস্টাব্দে অবসর নেন। প্রথাগত কর্মজীবনে শিক্ষকতা এবং অবসরের পরও অর্ধশতাব্দীর শিল্পচর্চায় ব্যস্ত ছিলেন। ভারতীয় ছাপাই ছবির জগতে পুরোধা শিল্পী ছিলেন তিনি। ভারতে গ্রাফিক্স প্রিন্টিং-এর কাজে গুরুত্বপূর্ণ বদল এনেছেন। উড ইনট্যাগলিয়ো-র জনক ছিলেন তিনি। কাঠের প্লেট থেকে যে বহুরঙা প্রিন্ট নেওয়া যেতে পারে তার দিশা দেখিয়েছেন। সানমাইকা ও কার্ডবোর্ডও যে এনগ্রেভিং করা যায়, তা তিনি নিজে করে দেখিয়েছেন।   সনৎ কর সোসাইটি অফ কনটেম্পোরারি আর্ট'-এর জন্মলগ্ন থেকেই যুক্ত ছিলেন। ১৯৬০ খ্রিস্টাব্দ হতে ১৯৭৪ খ্রিস্টাব্দ পর্যন্ত তিনি সংস্থাটির প্রতিষ্ঠাতা-সম্পাদক ছিলেন।  জীবনাবসান  সনৎ কর ২০২৩ খ্রিস্টাব্দের ৯ জানুয়ারি রবিবার রাত পৌনে তিনটে নাগাদ শান্তিনিকেতনের রতনপল্লিতে তার বাসভবনে শেষ নিশ্বাস ত্যাগ করেন।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০২৩-এ মৃত্যু বিষয়শ্রেণী:বীরভূম জেলার ব্যক্তি বিষয়শ্রেণী:বাঙালি শিল্পী বিষয়শ্রেণী:ভারতীয় শিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী: শান্তিনিকেতনের সাথে যুক্ত ব্যক্তি
সৈয়দ শাহ তাজ উদ্দিন () ছিলেন ১৪ শতাব্দীর  সিলেট অঞ্চলের মুসলিম সুফি। তিনি সিলেটের ওসমানী নগর উপজেলার আওরঙ্গপুরের ইসলাম ধর্ম প্রচার করেছেন। ১৩১৫ সালে তিনি হলেন হযরত শাফাই শাহ আউলিয়া(রহঃ)  ও শাহ কামাল কাহাফার সাথে যোগ দেন এবং শাহ জালালের সাথে সাক্ষাত করতে তিনি শাহ কামালের  পিতা খাজা বুরহানউদ্দিন কেতনের সাথে পুনরায় মিলনের জন্য সিলেট অঞ্চলে বেড়াতে গিয়েছিলেন।   জীবনী  তাজউদ্দীন ১৩ শতকে বাগদাদে জন্মগ্রহণ করেছিলেন। ধারণা করা হয় যে তিনি কুরাইশের আরব গোত্রের বংশধর। তিনি শাহ জালালের সাথে সাক্ষাত করার জন্য এবং তাতাঁর পিতা বুরহানউদ্দিনের সাথে পুনরায় মিলনের জনতাতাঁর বাবা আলাউদ্দিন এবং তাঁর ভাই শাহ রুকনউদ্দিন এবং বাহাউদ্দিনের সাথে শাহ কামাল কাহাফার সাথে হযরত শাফাই শাহ্ আউলিয়া( রহঃ) ৩৬০ জনের অন্য তম শিষ্য সফর সঙ্গী  যোগ দিয়েছিলেন। ১৩১৫ সালে তারা সিলেটে পৌঁছে এবং দরগাহ মহল্লায় শাহ জালালের মুরিদ হিসাবে কিছুটা সময় কাটিয়েছিল।  ১৩১৫ সালের জুনে শাহ জালাল, শাহ কামাল কাহাফা সহ ১৩ জন দরবেশকে উত্তর-পশ্চিম সুনামগঞ্জ ভ্রমণ করতে এবং সেখানে ধর্ম প্রচার করার নির্দেশ দেন। তখন ১৩ জন পুরুষ এবং শাহ কামালের স্ত্রী সুরমা নদীর তীরে শেখ ঘাট থেকে তিনটি ছোট বাজরে পাংশী নিয়ে যাত্রা করেছিলেন। এবং তারা রতনাং নামক একটি দ্বীপগুচ্ছে অঞ্চলে বসবাস করেছিল। এটি রত্না নদীর তীরে অবস্থিত, পরবর্তীতে এটি শাহারপাড়া (শাহদের পাড়া) নামে পরিচিতি লাভ করে। Dr G Saklayen, Bangladesh Sufi Sadhak  পরে তাজউদ্দীন আওরঙ্গপুর পরগনার গৌহরপুরে চলে আসেন যেখানে তিনি তাতাঁর বাকী জীবন অতিবাহিত করেন।    মৃত্যু এবং উত্তরাধিকার  শাহ তাজ উদ্দিনের মৃত্যুর পর ওসমানী নগর উপজেলার সাদিপুর ইউনিয়নের পূর্ব  তাজপুর গ্রামে মাজারে দাফন করা হয়েছে।  ওসমানী নগরের তাজপুর তার নামানুসারে নামকরণ করা হয়েছে।   তথ্যসূত্র   বিষয়শ্রেণী:বাগদাদের ব্যক্তি বিষয়শ্রেণী:বাংলাদেশী সুফি সাধক
থাম্ব|Flag as it is used at police stations সাইপ্রাসের পতাকা প্রথম ব্যবহৃত হয় ১৯৬০ সালের ১৬ই আগস্ট, যখন লন্ডন-জুরিখ চুক্তি সম্পাদনকালে সংবিধান রচনা করে সাইপ্রাসকে স্বাধীন রাষ্ট্র হিসাবে ঘোষণা করা হয়।  পতাকাটিতে রয়েছে সাদা জমিনের (শান্তির প্রতীক) উপর দ্বীপরাষ্ট্রটির মানচিত্র এবং এর নিচে দু'টি জলপাই পাতা (শান্তির প্রতীকরূপে)। সাইপ্রাস একমাত্র রাষ্ট্র যার ভৌগোলিক এলাকা নিজস্ব জাতীয় পতাকায় দৃশ্যমান। পতাকার মানচিত্রটির রঙ তাম্র-হলুদ রঙের, যা ঐ দ্বীপে খনিজ সম্পদ তামার প্রাচুর্যকে নির্দেশ করে।   সৃষ্টি  সাইপ্রাসের পতাকা তৈরির আগে গ্রিস ও তুর্কেমেনিস্তানের পতাকা ব্যবহৃত হয়েছিল।১৯৬০ সালে এক প্রতিযোগিতার বর্তমান পতাকার নকশা নির্বচিত করা হয়। পূর্বঘোষিত নিয়ম অনুসারে, পতাকার রঙ নীল অথবা লাল রঙের হতে পারবে না (গ্রীস ও তুর্কেমেনিস্তানের পতাকার রঙ যথাক্রমে নীল ও লাল), এবং খ্রীস্টীয় ক্রস চিহ্ন বা ইসলামী চিহ্ন চাঁদ-তারা থাকতে পারবে না। নিরপেক্ষ ভাবমূর্তির জন্য প্রত্যেক প্রতিযোগীকে ঐ চারটি বিষয় বাদ দিয়ে পতাকার নকশা করতে হয়।  ইসমেত গুনি (İsmet Güney) নামক একজন তুর্কি-সাইপ্রাসীয় চিত্রশিল্পীর প্রস্তাবিত নকশা বিজয়ী হয়। উপরাষ্ট্রপতি ফাজিল কুসুকের (Fazil Küçük) সম্মতিতে প্রজাতন্ত্রের রাষ্ট্রপতি তৃতীয় ম্যাকারিওস (Makarios III) পতাকার নকশা নির্বাচন করেন।   ব্যবহার  সাইপ্রাসের সংবিধান অনুসারে, রাষ্ট্রীয় প্রতিষ্ঠান, বেসরকারী প্রতিষ্ঠান এবং রাষ্ট্রের নাগরিকরা সাইপ্রাসের পতাকা উত্তোলনের অধিকার রাখেন। রাষ্ট্রীয় ও বেসরকারী প্রতিষ্ঠানসমূহে সাইপ্রাসের পতাকার সাথে গ্রিসের পতাকা এবং তুর্কমেনিস্তানের পতাকাও উত্তোলন করতে পারবে। নাগরিকরা ব্যক্তিগতভাবে সাইপ্রাসের পতাকার সাথে গ্রিক পতাকা বা তুর্কি পতাকা অথবা উভয়ই উত্তোলন করতে পারবে।  যদিও পতাকার নকশা নির্বাচনের সময় সামাজিকভাবে নিরপেক্ষতার ব্যাপারটি গুরুত্ব দেয়া হয়েছিল, তারপরও এই পতাকা বেশীরভাগ সময় গ্রীক-সাইপ্রাসীয়রাই ব্যবহার করে থাকে।   তাৎপর্য  দ্বীপরাষ্ট্রটির মানচিত্র পতাকার ৪৪% অংশ জুড়ে রয়েছে। মানচিত্রটির রঙ তাম্র-হলুদ। এর নিচে অবস্থিত জলপাই পাতার রঙ জলপাই সবুজ। এর জমিন সাদা রঙের। পতাকার অনুপাত: ৩:৫।   প্রস্তাবিত জাতীয় পতাকা  right|thumb|অ্যান্নান প্ল্যানে সংযুক্ত সাইপ্রাস প্রজাতন্ত্রের জন্য প্রস্তাবিত পতাকা।  সাইপ্রাস বিতর্ক নিরসনে জাতিসংঘ ঘোষিত প্রস্তাব অ্যান্নান প্ল্যানের(Annan Plan)এক অংশে উল্লেখ করা আছে, সংযুক্ত সাইপ্রাস প্রজাতন্ত্রের একটি নতুন পতাকা নির্বাচন করা যেতে পারে। বর্তমান পতাকার চেয়ে ভিন্ন এই পতাকায় সাইপ্রাসের হলুদ রঙের সাথে গ্রিস (নীল) ও তুর্কমেনিস্তানকেও (লাল) তুলে ধরা হবে। ভবিষ্যত সাইপ্রাসের যে কোন নীতি-নির্ধারনী সিদ্ধান্তে নতুন একটি পতাকা বেছে নেয়া হতে পারে।   চিত্রশালা    তথ্যসূত্র   বিষয়শ্রেণী:সাইপ্রাস বিষয়শ্রেণী:দেশ অনুযায়ী পতাকা বিষয়শ্রেণী:সাইপ্রাসের জাতীয় প্রতীক বিষয়শ্রেণী:জাতীয় পতাকা
বাংলাদেশ ইটালিয়ান মার্বেল ওয়ার্কস লিমিটেড বনাম বাংলাদেশ সরকার বাংলাদেশ সুপ্রিম কোর্টের আপিল বিভাগের একটি মামলা। ২০১০ সালে একটি গুরুত্বপূর্ণ রায়ে, আদালত ১৯৭৯ সালে গৃহীত বাংলাদেশের সংবিধানের পঞ্চম সংশোধনী বাতিল করেন এবং বাংলাদেশি প্রজাতন্ত্রের ধর্মনিরপেক্ষ গণতান্ত্রিক চরিত্রকে মজবুত করেন।  তথ্য ২০০০ সালে ঢাকায় মুন সিনেমা হলের মালিক সংবিধানের ১০২ অনুচ্ছেদের অধীনে একটি রিট আবেদন করেন। তিনি দাবি করেন সিনেমা হলকে "পরিত্যক্ত সম্পত্তি" হিসেবে ঘোষণা করা অবৈধ। তিনি সরকারের কাছে প্রাঙ্গণটি তাদের মূল মালিকদের কাছে ফেরত দেওয়ার নির্দেশনা চান। ওই রিট আবেদনে, আবেদনকারীরা ১৯৭৯ সালের পঞ্চম সংশোধনী আইনের সাংবিধানিকতা চ্যালেঞ্জ করেন, যা ১৯৭৫ থেকে ১৯৭৯ সালের মধ্যে সামরিক আইন ঘোষণার আদেশসমূহকে বৈধতা দিয়েছিল। ২০০৫ সালের ২৯ আগস্ট, ঢাকা হাইকোর্টে বিচারপতি এ. বি. এম. খায়রুল হক এবং বিচারপতি এ. টি. এম. ফজলে কবির পঞ্চম সংশোধনী আইন ১৯৭৯ অবৈধ ঘোষণা করেন এবং বাংলাদেশ সরকারকে মুন সিনেমা হলের মালিকদের কাছে ফেরত দেওয়ার নির্দেশ দেন। তৎকালীন বাংলাদেশ জাতীয়তাবাদী দল নেতৃত্বাধীন সরকার সুপ্রিম কোর্টে আপিল করে এবং হাইকোর্টের রায়ের উপর স্থগিতাদেশ নেন। ২০০৯ সালে, আওয়ামী লীগ নেতৃত্বাধীন সরকার রাষ্ট্রের আপিল প্রত্যাহার করে নেয়।  রায় বাংলাদেশ সুপ্রিম কোর্টের আপিল বিভাগ পঞ্চম সংশোধনীকে বাতিল ঘোষণা করে। আদালত রায় দেয় যে সামরিক আইন অবৈধ এবং অসাংবিধানিক। ফলে, সকল সামরিক আইন ঘোষণাও অবৈধ।  গুরুত্ব এই রায় ১৯৭৫ থেকে ১৯৭৯ সালের মধ্যে প্রধান সামরিক আইন প্রশাসক দ্বারা জারি করা ঘোষণাগুলোকে বাতিল করে দেয়, যার মধ্যে সংবিধান থেকে ধর্মনিরপেক্ষতা অপসারণও অন্তর্ভুক্ত। এই রায়টি ২০১১ সালের পঞ্চদশ সংশোধনী আইনের মাধ্যমে বাংলাদেশের সংসদে বাস্তবায়িত হয়।  এই রায়টি বাংলাদেশ এবং পাকিস্তানে আগের বিচারিক নজিরগুলোকে উল্টে দেয়, যেখানে আদালত প্রয়োজনের তত্ত্বের ভিত্তিতে ক্যু সমর্থন করার চেষ্টা করেছিল। এই রায়টি গণতন্ত্র এবং পার্লামেন্টারি সার্বভৌমত্বের জন্য বিজয় হিসেবে বিবেচিত হয়। সামরিক আইনকে চিরতরে অবৈধ ঘোষণা করা হয়।  আরও দেখুন  বাংলাদেশ সংবিধানের ৭০ অনুচ্ছেদ  তথ্যসূত্র  বিষয়শ্রেণী:২০১০-এর পূর্বতন মামলার আইনি দৃষ্টান্ত বিষয়শ্রেণী:বাংলাদেশী পূর্বতন মামলার সাংবিধানিক আইনি দৃষ্টান্ত
রামকুত্তা (Cuon alpinus), এশীয় বুনো কুকুর, ভারতীয় বুনো কুকুর বা ঢোল কেনিডি (Canidae) পরিবারের অন্তর্গত এক প্রজাতির বন্য কুকুর। এদের আবাস দক্ষিণ এশিয়া ও দক্ষিণ-পূর্ব এশিয়ায়। প্রজাতিটি Cuon (কুয়ন) গণভূক্ত একমাত্র জীবিত প্রজাতি। Canis (কেনিস) গণভূক্ত সদস্যদের তুলনায় এদের পেষণ দাঁতের সংখ্যা কম ও স্তনবৃন্তের সংখ্যা বেশি। পূর্ণবয়স্ক রামকুত্তার ওজন ১৫ কেজি মতো হয়।   বর্তমান অবস্থা ক্রমান্বয়ে আবাসস্থল ধ্বংস, শিকার কমে যাওয়া, অন্যান্য শিকারী প্রাণীর সাথে প্রতিযোগিতা, নির্মূল প্রক্রিয়া, গৃহপালিত কুকুরবাহিত বিভিন্ন রোগের প্রকোপ প্রভৃতি কারণে এদের সংখ্যা আশঙ্কাজনক হারে কমে আসছে। সেজন্য আইইউসিএন রামকুত্তাকে বিপন্ন বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৬  রামকুত্তা সামাজিক প্রাণী। অনেকগুলো সদস্য মিলে প্রায় গোত্রের মত বড় বড় দলে এরা বসবাস করে। দলবদ্ধভাবে থাকার জন্য এদের খপ্পর থেকে বেরোনো মুশকিল। শিকার ধরার সময় এসব দল আবার ছোট ছোট দলে বিভক্ত হয়ে যায়। শুধুমাত্র ঘ্রাণশক্তির ওপর নির্ভর করেই অব্যর্থ ভাবে শিকার করে। বড় ও মধ্যম আকারের তৃণভোজী প্রাণী যেমন হরিণ, বুনো শূকর, বাইসন প্রভৃতি এদের প্রধান খাদ্য। বহু সময় ধরে এরা শিকারকে তাড়া করে আর শিকার একসময় ক্লান্ত হয়ে গেলে দলবদ্ধভাবে ঘিরে ফেলে এবং শিকারের পেট চিরে মৃত্যু নিশ্চিত করে। শিকার করা প্রাণী এদের ছানাদের আগে খেতে দেয়, পরে নিজেরা খায়, যেটা অন্যসব সামাজিক কেনিডদের চেয়ে ব্যতিক্রম। এরা ভীষণ ক্ষিপ্র, তাই দেখা মেলা দুঃসাধ্য, মানুষকে ভয় পেলেও রামকুত্তা বুনো শূকর, বুনো মহিষ বা বাঘের মত বড় বড় প্রাণী আক্রমণ করতে ভয় পায় না।   তথ্যসূত্র    বহিঃসংযোগ    Dhole Home Page  mapping the dhole in south east asia  ARKive – images and movies of the dhole  Photos of dhole in Bandipur  বিষয়শ্রেণী:স্তন্যপায়ী প্রাণী বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:কুকুর বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা বিষয়শ্রেণী:দক্ষিণ এশিয়ার স্তন্যপায়ী বিষয়শ্রেণী:দক্ষিণ-পূর্ব এশিয়ার স্তন্যপায়ী বিষয়শ্রেণী:১৮১১-এ বর্ণিত স্তন্যপায়ী
মার্ক ওয়েন রাথবুন, বেলমন্ট শোর রেপিস্ট নামে বেশি পরিচিত, একজন ধারাবাহিক ধর্ষক যিনি ১৯৯০-এর দশকের শেষের দিকে এবং ২০০০-এর দশকের শুরুতে মার্কিন যুক্তরাষ্ট্রের পশ্চিম উপকূলে সক্রিয় ছিলেন। ১৯৯৭ এবং ২০০২ এর মধ্যে, রথবুন লস এঞ্জেলেস কাউন্টি এবং অরেঞ্জ কাউন্টি, ক্যালিফোর্নিয়াতে কমপক্ষে ১৪টি ধর্ষণ করেছিলেন। রাথবুনের অনেক আক্রমণ ক্যালিফোর্নিয়ার লং বিচের বেলমন্ট শোর জেলায় সংঘটিত হয়েছিল, তাই তার ডাকনাম। লং বিচে আক্রমণ করার পাশাপাশি, রাথবুন হান্টিংটন বিচ এবং লস অ্যালামিটোস শহরেও সক্রিয় ছিল।   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন ধর্ষক বিষয়শ্রেণী:জীবিত ব্যক্তি
অস্ট্রুয়ার ভক্সব্লাট, পরে এর নাম পরিবর্তন করে ডের ক্যাম্পফ ('দ্য স্ট্রাগল'), ছিল জার্মান ভাষায় এক সমাজতান্ত্রিক সংবাদপত্র, যা অস্ট্রিয়া-হাঙ্গেরিতে, পরে চেকোস্লোভাকিয়ায়, প্রকাশিত হয়েছিল। এটা সোশ্যাল ডেমোক্রেটিক এসোসিয়েশন একটি সাপ্তাহিক পত্রিকা হিসেবে মোরাভস্কা অস্ত্রাভায় (আজ অস্ত্রাভা জেলা) প্রতিষ্ঠিত হয়েছিল । Berichte und Forschungen 11/2003. pp. 50-51  কাগজটি ভার্ল্যাগ উইলহেম নিসনার দ্বারা ছাপা হত ব্রুনে এবং ১৯১৭ থেকে এটা মোরাভস্কা অস্ত্রাভার ভার্ল্যাগ জোসেফ হারম্যান দ্বারা মুদ্রিত হয়। Berichte und Forschungen 11/2003. pp. 50-51 1919 সালে এটি চেকোস্লোভাক প্রজাতন্ত্রের জার্মান সোশ্যাল ডেমোক্রেটিক ওয়ার্কার্স পার্টির একটি আঞ্চলিক অঙ্গ হয়ে ওঠে। Berichte und Forschungen 11/2003. p. 57  ১৯২১ সালের মার্চ মাসে এটি একটি দৈনিক পত্রিকায় রূপান্তরিত করা হয়, এর নামকরণ করা হয় ডের ক্যাম্পফ, যা বর্তমানে চোরোস্লোভাকিয়া কমিউনিস্ট পার্টির একটি আঞ্চলিক অঙ্গ এবং মোরাভিয়া, সাইলেশিয়া এবং ব্রুনো থেকে ছাপা হয়েছিল। এক বছর পর পত্রিকাটি লিবারেখে চলে যায়। প্রকাশনাটি ১৯২২ সালে বন্ধ হয়েছিল। Berichte und Forschungen 11/2003. pp. 50-51 Berichte und Forschungen 11/2003. p. 57   তথ্যসূত্র   বিষয়শ্রেণী:১৯১২-এ প্রতিষ্ঠিত প্রকাশনা বিষয়শ্রেণী:অস্ট্রিয়ার সাপ্তাহিক সংবাদপত্র বিষয়শ্রেণী:বিলুপ্ত সাপ্তাহিক সংবাদপত্র বিষয়শ্রেণী:অস্ট্রিয়ার বিলুপ্ত সংবাদপত্র বিষয়শ্রেণী:১৯১২-এ প্রতিষ্ঠিত সংবাদপত্র বিষয়শ্রেণী:সমাজতান্ত্রিক সংবাদপত্র
thumbnail|right|একটি ম্যানুয়াল প্রিজম শার্পনার thumb|175px|সেলুলোজ সির্কাম্লদ্বারা জারিত বায়েগ্রেড থেকে তৈরি প্রিজম পেন্সিল শার্পনার  পেন্সিল শার্পনার একটি সরল যন্ত্র যার মাধ্যমে কাঠপেন্সিল চোখানো হয়। এর সাহায্যে কাঠপেন্সিলের উপরিভাগের কাঠাবরণটি ক্রমশ: ছিলে গ্রাফাইটের শিসটি বের করা হয়। শার্পনারের গহ্বরে পেন্সিলের মাথা ঢুকিয়ে দিয়ে হাত দিয়ে পেন্সিলটি ঘুরিয়ে ঘুরিয়ে চোখানো হয়।   ইতিহাস  পেন্সিল আবিষ্কারের পর থেকে পেন্সিল কাটতে ছুরিই ব্যবহার করা হত। আর কাঠমিস্ত্রিরা তাদের পেন্সিল কাটার জন্য ব্যবহার করতেন একটা লোহার পাতের মধ্যে ব্লেড দিয়ে তৈরি এক ধরনের যন্ত্র। এই যন্ত্রকেই একটু অদল বদল করে ফ্রান্সের গণিতের অধ্যাপক বার্নাড ল্যাসিকম ১৮২৮ সালে প্রথম পেন্সিল কাটার তৈরি করলেন, যার ফ্রেঞ্চ প্যাটেন্ট নম্বর ছিল ২৪৪৪। এই যন্ত্রটি প্রচুর পরিমাণে তৈরির জন্য তিনি সরকারি অনুমতিও পেয়ে যান। এই যন্ত্রটি ছিল এমনই যাতে পেন্সিল কাটার সময় একটুও ব্লেডটা নড়বে না। ব্যাপক জনপ্রিয়তা পায় সেটি। ১৮৪৭ সালে থেরি ডেস এস্টওয়াক্স তৈরি করলেন আরও একধরনের সার্পনার।   পেন্সিল সার্পনার আবিষ্কারের পর থেকে বিভিন্ন কোম্পানি নানা রকম সার্পনার তৈরি করতে শুরু করে। ১৮৮৬ সাল থেকে গাল্ড অ্যান্ড কুক নামক কোম্পানিটি জেম পেন্সিল সার্পনার নামে একধরনের কাটার তৈরি করত। যা এখনকার সার্পনারের মতো মোটেই দেখতে ছিল না। তবু ১৯১৮ সাল পর্যন্ত এটি সবার কাছে খুবই জনপ্রিয় ছিল। পারফেক্ট পেন্সিল পয়েন্টার নামের কোম্পানিটিও ১৮৯০ সালে একধরনের স্টিলের সার্পনার তৈরি করে। এটিও খুবই জনপ্রিয় হয়েছিল।   সময়ের সাথে সাথে কার্যকারিতা আর প্রয়োজন অনুযায়ী পেন্সিলের শিষ সরু মোটা করতে নানা ধরনের সার্পনার তৈরি হতে থাকে। ১৮৫৫ সালে মার্কিন যুক্তরাষ্ট্রে প্রথম সার্পনার তৈরি করেন অল্টার কে ফস্টার। তিনি একটা গোল ব্লেড ফিট করে দিলেন একটা বক্সের মধ্যে। আর সেই ব্লেডের সঙ্গে জুড়ে দিলেন একটি হ্যান্ডল, যেটা ঘোরালে ব্লেডটা ঘুরতে থাকবে আর তার মধ্যে পেন্সিল দিলে সুন্দরভাবে কাটা হয়ে যাবে। ১৮৭০ সাল পর্যন্ত এইরকম যন্ত্রই পেন্সিল কাটার জন্য ব্যবহার হত সেদেশে। এই রকম যন্ত্রটি যদি বিদ্যুতে চালানো যায় কেমন হয়, এমনই ভাবতে ভাবতে ১৯১৭ সালেই যুক্তরাষ্ট্রে প্রথম আবিষ্কার হল বৈদ্যুতিক পেন্সিল সার্পনার। তবে এর আগে বিভিন্ন দেশে নানারকম সার্পনার তৈরি ও ব্যবহার শুরু হয়ে যায়।   মে ২০১১-এ যুক্তরাষ্ট্রের ওহাইও রাজ্যের পর্যটন দপ্তর সাবেক মন্ত্রী রেভারেন্ড পল জনসন, যিনি ২০১০ সালে মারা যান, তার সংগৃহীত শতাধিক পেন্সিল সার্পনার দিয়ে একটি প্রদর্শনীর আয়োজন করে। দ্বিতীয় বিশ্বযুদ্ধের সাবেক এই সেনানী তার দক্ষিণপশ্চিম ওহাইওর কার্বন হিলের ছোট্ট বাড়িতে তিন হাজার চারশো’র বেশি সার্পনারের বিশাল এক সংগ্রহ গড়ে তুলে ছিলেন। তার এই সংগ্রহের বাতিক শুরু হয় ১৯৮০’র দশকে যখন তার স্ত্রী তাকে কয়েকটি পেন্সিল সার্পনার উপহার দেন। জনসন তার সংগ্রহগুলোকে কয়েকটা ক্যাটাগরিতে ভাগ করে ছিলের যেমন- বিড়াল, ক্রিসমাস এবং ডিজনিল্যান্ড। তার সবচেয়ে পুরনো সার্পনারটি ছিল ১০৫ বছর পুরনো।“New home for Ohio man's pencil sharpener 'museum’” at sacbee.com   তথ্যসূত্র    বহিঃসংযোগ    Antique Pencil Sharpeners  পেন্সিল শার্পনার  Collector of pencil sharpeners  (in French and partly in English)  Dutch Collector of pencil sharpeners  বিষয়শ্রেণী:কার্যালয়ের সরঞ্জাম বিষয়শ্রেণী:পেন্সিল বিষয়শ্রেণী:শাণ দেয়া বিষয়শ্রেণী:যান্ত্রিক হাত সরঞ্জাম বিষয়শ্রেণী:গার্হস্থ্য বাস্তবায়ন বিষয়শ্রেণী:অফিস যন্ত্রপাতি বিষয়শ্রেণী:গৃহস্থালী জিনিসপত্র
ভয় একটি বাংলা রহস্যকাহিনীমূলক চলচ্চিত্র যার পরিচালক ও প্রযোজক চিরঞ্জিত চক্রবর্তী। দীপাবলী চিত্রমের ব্যানারে নির্মিত এই ছবিটি প্রকাশিত হয় ১৯৯৬ সালে। ভয় চলচ্চিত্রটি হিন্দি চলচ্চিত্র অগ্নিসাক্ষীর সামান্য অনুকরণে তৈরী।  কাহিনী বাবা-মায়ের মতে জয়ার বিবাহ হয় রঞ্জিতের সাথে। রঞ্জিত একজন নিষ্ঠুর ও অসৎ লোক, তার মেয়ে পাচারের ব্যবসা আছে বিয়ের আগে কেউ জানতে পারেনি। তার সাথে বিয়ে হওয়ার পর জয়া প্রায় বন্দিজীবন কাটাতে থাকে। রঞ্জিত তার ওপর নিয়মিত মানসিক ও শারীরিক অত্যাচার চালায়। নিজের অসুস্থ মা ও বাবার কথা চিন্তা করে জয়া এই বিবাহে মত দিলেও সে পালানোর কথা ভাবতে থাকে। সে যখন জানতে পারে রঞ্জিত ও তার সাথী জগমোহন নারী পাচারকারী ও চোরাচালানের সাথে যুক্ত, তখন সে রঞ্জিতের বাড়ি থেকে পালায় এবং রাস্তায় দেখা হয় সাংবাদিক পল্লবের সাথে। পল্লবের বাড়ি আশ্রয় নেয় জয়া। রঞ্জিত তাকে খুঁজতে খুঁজতে কলকাতা আসে ও পল্লবের বিষয় জানতে পারে ও তাকে হুমকি দেয়, কিন্তু সে গ্রাহ্য করেনা। জয়ার বন্ধু সমীর রঞ্জিতের কাছে জয়ার খোঁজ না পেয়ে কলকাতা আসে ও জয়াকে খুঁজে পায়। পল্লব, জয়া ও সমীর তিনজনে ঠিক করে রঞ্জিতের হাত থেকে বাঁচাতে জয়াকে বিদেশে পাঠিয়ে দিতে হবে। সেইদিন রাত্রে পল্লব বাইরে বেরলে রঞ্জিত সমীরকে খুন করে ও জয়াকে অপহরণ করে নিয়ে আসে তার আস্তানায়। পল্লব বাড়ি ফেরার পথে রঞ্জিতকে দেখে ও পিছু নিয়ে সেখানে যায়। ইতোমধ্যে সে রঞ্জিতকে ছুরি দিয়ে হত্যা করে। জয়া আর জগমোহনও গুলিতে মারা যায়।  অভিনয়  চিরঞ্জিত - পল্লব  দেবশ্রী রায় - জয়া  শঙ্কর চক্রবর্তী - সমীর  শুভাশিষ মুখোপাধ্যায় - পল্লবের বন্ধু  দুলাল লাহিড়ী - জগমোহন  সৌমিত্র বন্দ্যোপাধ্যায় - রঞ্জিত  সত্য বন্দ্যোপাধ্যায়  চিত্রা সেন  তথ্যসূত্র  বিষয়শ্রেণী:১৯৯৬-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র
বো'নেস রেবেলস লিটারারি সোসাইটি (১৯৫০ এর দশকের গোড়ার দিকে তারা গানের বই প্রকাশ করা শুরু না হওয়া পর্যন্ত বো'নেস বিদ্রোহী সাহিত্য ক্লাব নামে পরিচিত), একটি স্কটিশ জাতীয়তাবাদী সংগঠন এবং গান সম্মিলিত, বো'নেস, স্কটল্যান্ডে ১৯৪৮ এবং ১৯৭৬ সালের মধ্যে কাজ করে, স্কটিশ ন্যাশনাল পার্টি এবং এর (এখন বিলুপ্ত) প্রকাশনা বিভাগের সাথে ঘনিষ্ঠ সম্পর্ক রয়েছে। এর সভাপতিত্ব করেন মিঃ উইলিয়াম কেলক, যিনি শহরের ব্যাঙ্ক অফ স্কটল্যান্ডের একজন কর্মকর্তা ছিলেন। ১৯৪৮ সালের জানুয়ারিতে তাদের উদ্বোধনী অনুষ্ঠানের পর, তারা প্রায় প্রতি কয়েক মাসে ইভেন্টের আয়োজন করে, যা স্কটিশ স্বাধীনতা, স্কটিশ রেনেসাঁ এবং স্কটিশ লোক পুনরুজ্জীবনের অগ্রগতির সাথে যুক্ত অনেক বিখ্যাত স্কটদের দ্বারা ঘন ঘন হয়েছিল। যথা থুরসো বারউইক (মরিস ব্লাইথম্যান), হামিশ হেন্ডারসন, হিউ ম্যাকডায়ারমিড, ওয়েন্ডি উড এবং ড. রবার্ট ম্যাকিনটায়ার, অন্যদের মধ্যে। তারা ১৯৬৬ সালের শেষের দিকে গানের বই প্রকাশ করতে থাকে।  তথ্যসূত্র   বিষয়শ্রেণী:স্কটিশ জাতীয়তাবাদী সংগঠন